
Avaliku ürituse „Talvelahing 2021“ loa taotluse rahuldamine


1. Asjaolud ja menetluse käik
SA Narva Muuseum esitas Narva Linnavalitsusele avaliku ürituse loa taotluse. SA Narva Muuseum kavandab läbi viia 13.11.2021 kell 16.00-17.00 avaliku ürituse „Talvelahing 2021“. Ürituse raames toimub teatraalne etendus. Üritusel osalejate eeldatav arv on kuni 400 inimest. COVID tõendite kasutamine ja nakkusohutuse kontrollimine on korraldatud vastavalt Vabariigi Valitsuse 23.08.2021 korraldusega nr 305 „COVID-19 haiguse leviku tõkestamiseks vajalikud meetmed ja piirangud“ kehtestatud nõuetele.

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.


3.    Otsus
3.1. Rahuldada SA Narva Muuseum taotlus avaliku ürituse „Talvelahing 2021“ läbiviimseks.
3.2. Ürituse läbiviimise kohaks on Narva linnuse Läänehoov,  Narva linn.
3.3. Avaliku ürituse korraldajaks on SA Narva Muuseum, äriregistri kood 90011481, Peterburi maantee 2, Narva 20308.
3.4. Alkohoolsete jookide müüki või pakkumist ei toimu.
3.5. Avalik üritus toimub 13.11.2021kell 16.00-17.00.
3.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” ning Vabariigi Valitsuse 23.08.2021 korraldusega nr 305 „COVID-19 haiguse leviku tõkestamiseks vajalikud meetmed ja piirangud“ kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

